CELEX: 32015R1576
Language: fi
Date: 2015-07-06 00:00:00
Title: Komission delegoitu asetus (EU) 2015/1576, annettu 6 päivänä heinäkuuta 2015, asetuksen (EY) N:o 606/2009 muuttamisesta eräiden viininvalmistusmenetelmien osalta ja asetuksen (EY) N:o 436/2009 muuttamisesta kyseisten menetelmien viinialan rekistereihin kirjaamisen osalta

23.9.2015   
            
            
               FI
            
            
               Euroopan unionin virallinen lehti
            
            
               L 246/1
            
         KOMISSION DELEGOITU ASETUS (EU) 2015/1576,
   annettu 6 päivänä heinäkuuta 2015,
   asetuksen (EY) N:o 606/2009 muuttamisesta eräiden viininvalmistusmenetelmien osalta ja asetuksen (EY) N:o 436/2009 muuttamisesta kyseisten menetelmien viinialan rekistereihin kirjaamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 75 artiklan 2 kohdan ja 3 kohdan g alakohdan sekä 147 artiklan 3 kohdan e alakohdan,
   sekä katsoo seuraavaa:
   
               (1)
            
            
               Sallitut viininvalmistusmenetelmät esitetään komission asetuksen (EY) N:o 606/2009 (2) 3 artiklan mukaisesti kyseisen asetuksen liitteessä I A. Kansainvälinen viinijärjestö (OIV) on hyväksynyt päätöslauselmat kolmen uuden viininvalmistusmenetelmän sallimiseksi. Teknisen kehityksen huomioon ottamiseksi ja jotta unionin tuottajilla olisi samat uudet mahdollisuudet kuin kolmansien maiden tuottajilla, kyseiset uudet viininvalmistusmenetelmät olisi sallittava unionissa OIV:n määrittelemien käyttöedellytysten perusteella.
            
         
               (2)
            
            
               Tietyt viininvalmistusmenetelmät ovat erityisen alttiita vilpilliselle käytölle, ja ne on merkittävä rekistereihin komission asetuksen (EY) N:o 436/2009 (3) 41 artiklan mukaisesti. Tästä syystä kolme uutta viininvalmistusjärjestelmää, toisin sanoen viinien käsittely kalvotekniikalla sekä aktiivihiilellä, polyvinyyli-imidatsolin ja polyvinyylipyrrolidonin kopolymeerien käyttö sekä hopeakloridin käyttö, joista kaksi viimeksi mainittua on valmistuksen apuaineita, olisi merkittävä rekistereihin.
            
         
               (3)
            
            
               Asetukset (EY) N:o 606/2009 ja (EY) N:o 436/2009 olisi näin ollen muutettava,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 606/2009 muuttaminen
   Muutetaan asetuksen (EY) N:o 606/2009 liite I A tämän asetuksen liitteen mukaisesti.
   2 artikla
   Asetuksen (EY) N:o 436/2009 muuttaminen
   Lisätään asetuksen (EY) N:o 436/2009 41 artiklan 1 kohdan ensimmäiseen alakohtaan alakohdat seuraavasti:
   
               ”x)
            
            
               käsittely kalvotekniikalla sekä aktiivihiilellä;
            
         
               y)
            
            
               polyvinyyli-imidatsolin ja polyvinyylipyrrolidonin kopolymeerien käyttö;
            
         
               z)
            
            
               hopeakloridin käyttö.”
            
         3 artikla
   Voimaantulo
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).
   
      (3)  Komission asetus (EY) N:o 436/2009, annettu 26 päivänä toukokuuta 2009, neuvoston asetuksen (EY) N:o 479/2008 soveltamista koskevista yksityiskohtaisista säännöistä viinitilarekisterin, markkinoiden seurantaan liittyvien pakollisten ilmoitusten ja tiedonkeruun, tuotteiden kuljetuksen mukana seuraavien asiakirjojen sekä viinialalla pidettävien rekisterien osalta (EUVL L 128, 27.5.2009, s. 15).
   
      LIITE
      Muutetaan asetuksen (EY) N:o 606/2009 liite I A seuraavasti:
      
                  1)
               
               
                  Lisätään taulukkoon rivit 53, 54 ja 55 seuraavasti:
                  
                              1
                           
                           
                              2
                           
                           
                              3
                           
                        
                              Menetelmä
                           
                           
                              Käyttöehdot
                           
                           
                              Käyttörajoitukset
                           
                        
                              ”53
                           
                           
                              Viinien käsittely kalvotekniikalla sekä aktiivihiilellä liiallisen 4-etyylifenolin ja 4-etyyliguajakolin vähentämiseksi
                           
                           
                              Ainoastaan viineille ja lisäyksessä 19 esitetyin edellytyksin.
                           
                           
                               
                           
                        
                              54
                           
                           
                              Polyvinyyli-imidatsolin ja polyvinyylipyrrolidonin kopolymeerien käyttö
                           
                           
                              Ainoastaan rypäleen puristemehuille ja viineille lisäyksessä 20 esitetyin edellytyksin.
                           
                           
                              Käyttöraja 500 mg/l (kun lisätään rypäleen puristemehuun ja viiniin, kumuloituva määrä voi olla enintään 500 mg/l).
                           
                        
                              55
                           
                           
                              Hopeakloridin käyttö
                           
                           
                              Ainoastaan viineille ja lisäyksessä 21 esitetyin edellytyksin.
                           
                           
                              Käyttöraja 1 g/hl, jäämä viinissä < 0,1 mg/l (hopea)”
                           
                        
            
                  2)
               
               
                  Lisätään lisäykset 19, 20 ja 21 seuraavasti:”
                     Lisäys 19
                     
                        Viinien käsittelyä kalvotekniikalla sekä aktiivihiilellä liiallisen 4-etyylifenolin ja 4-etyyliguajakolin vähentämiseksi koskevat vaatimukset
                     
                     Käsittelyn tarkoituksena on aistinvaraisia virheitä aiheuttavan ja viinin aromin peittävän mikrobiperäisen 4-etyylifenoli- ja 4-etyyliguajakolipitoisuuden vähentäminen.
                     Vaatimukset:
                     
                                 1)
                              
                              
                                 Käsittelyn toteuttamisesta vastaa enologi tai pätevä teknikko.
                              
                           
                                 2)
                              
                              
                                 Käsittely on kirjattava asetuksen (EU) N:o 1308/2013 147 artiklan 2 kohdassa tarkoitetulla tavalla.
                              
                           
                                 3)
                              
                              
                                 Käytettävien kalvojen on oltava asetuksen (EY) N:o 1935/2004 ja asetuksen (EU) N:o 10/2011 sekä niiden soveltamiseksi annettujen kansallisten säännösten mukaiset. Niiden on oltava OIV:n julkaiseman viininvalmistussäännöstön (Codex œnologique international) mukaisia.
                              
                           
                  
                     Lisäys 20
                     
                        Polyvinyyli-imidatsolin ja polyvinyylipyrrolidonin kopolymeerien käyttöä koskevat vaatimukset
                     
                     Polyvinyyli-imidatsolin ja polyvinyylipyrrolidonin kopolymeerien käytön tarkoituksena on ehkäistä liian korkeiden metallipitoisuuksien aiheuttamat virheet ja vähentää liian suurten metallipitoisuuksien kertymistä.
                     Vaatimukset:
                     
                                 1)
                              
                              
                                 Kopolymeerit on poistettava suodattamalla viimeistään kaksi päivää niiden lisäämisen jälkeen ennalta varautumisen periaatetta noudattaen.
                              
                           
                                 2)
                              
                              
                                 Sameiden rypäleen puristemehujen yhteydessä kopolymeeri on lisättävä aikaisintaan enintään kaksi päivää ennen suodattamista.
                              
                           
                                 3)
                              
                              
                                 Käsittelyn toteuttamisesta vastaa enologi tai pätevä teknikko.
                              
                           
                                 4)
                              
                              
                                 Käsittely on kirjattava asetuksen (EU) N:o 1308/2013 147 artiklan 2 kohdassa tarkoitetulla tavalla.
                              
                           
                  
                     Lisäys 21
                     
                        Hopeakloridin käyttöä koskevat vaatimukset
                     
                     Hopeakloridia käytetään viinien käsittelyyn käymisestä ja varastointiin liittyvistä (rikkivedyn ja tiolien esiintymisenä ilmenevistä pelkistysreaktioista johtuvien) poikkeavien hajujen poistamiseksi.
                     Vaatimukset:
                     
                                 1)
                              
                              
                                 Käsittelyn toteuttamisesta vastaa enologi tai pätevä teknikko.
                              
                           
                                 2)
                              
                              
                                 Käsittely on kirjattava asetuksen (EU) N:o 1308/2013 147 artiklan 2 kohdassa tarkoitetulla tavalla.
                              
                           
                                 3)
                              
                              
                                 Viiniin lisättävä hopeakloridi on kaadettava inertille alustalle, kuten kieselguhr (piimaa), bentoniitti, kaoliini jne. Sakka on poistettava sopivalla fysikaalisella menetelmällä ja käsiteltävä asianomaisella erityisalalla.
                              
                           ”